laion/Wikipedia-Exotic huggingface dataset:
Mezguška jõgi

Mezguška jõgi (ka Mesguška jõgi; vene keeles Мезгушка) on jõgi Venemaal Petseri rajoonis; Setumaa lõunaosas. Mezguška jõgi on Kudepi jõe lisajõgi. Mezguška jõe pikkus on 10 km.
Nalitsa oja

Nalitsa oja (vene keeles Налица; ka Velje oja (vene keeles Велье), Velitsa oja) on jõgi Venemaal Petseri rajoonis; Setumaa kaguosas. Nalitsa oja suubub Velje järve.[viide?] Oja pikkus on 14 km.
Smolka oja

Smolka oja (vene keeles Смолка) on oja Venemaal Petseri rajoonis, Setumaa idaosas. Oja suubub Mõla järve.[viide?]
Liivamäe oja

Liivamäe oja (vene keeles Кошеляха (Košeljaha)) on oja Venemaal Petseri rajoonis; Setumaa idaosas. Liivamäe oja on Optjoki jõe lisajõgi[viide?].
Kolomenka oja

Kolomenka oja (vene keeles Коломенка; ka Kolomna oja) on oja Venemaal Petseri rajoonis; Setumaa idaosas. Oja suubub Pihkva järve.
Kortela

Kortela ehk Kordelevo (ka Kapasi ja Inkeren Kapasi, vene Корделево) on endine ingerisoome küla ajaloolises Inkere kihelkonnas Ingerimaal Ižora jõe ääres. Kaasaegse haldusjaotuse järgi jääb endine küla Leningradi oblasti Tosno rajooni Telmanovski valla territooriumile. Küla soomekeelne rööpnimetus Kapasi tuleneb seal elanud ingerisoome suguvõsa Kapanen nimest. 1676. aasta Bergenheimi Ingerimaa kaardil on paikka nimetatud kui Kordila, mis kuulus Inkere pogostisse (Ingris Pogost) 1817. aastal oli külas (nimetatud kui Корделoвa) 6 talu. 1848. aastal elas külas (nimetatud kui Kordela) 101 ingerisoomlast äyrämöist, kellest 42 olid mehed ja 59 naised. 1860. aastal oli külas (nimetatud kui Корделoво (Корелево)) 13 talu. 1880–1890. aastail oli külas (nimetatud kui Корделoвa) 15 talu. 1913. aastal oli külas (nimetatud kui Корделoвa) 21 talu. 1941. aastal oli külas (nimetatud kui Корделeвo) 53 majapidamist. Teise maailmasõja ajal perioodil 01.09.1941–31.12.1943 oli küla okupeeritud saksa vägede poolt. Küla hävis teises maailmasõjas. "Kordelevo". EKI kohanimeandmebaas. Vaadatud 22.04.2017. "Endiste kubermangude Ivangorodi, Jaama, Koporje ja Nöteborgi kaart, 1676, Bergenheim". etomesto.ru. Vaadatud 22.04.2017. "Peterburi lähiümbruse topograafiline kaart, 1817. etomesto.ru". Vaadatud 22.04.2017. Köppen, Peter v (1867). Erklärender text zu der ethnographishen karte des St. Petersburger gouvernements. St. Petersburg. "Peterburi ja Viiburi kubermangude topograafiline kaart, 1860". etomesto.ru. Vaadatud 22.04.2017. "Peterburi lähiümbruse üheverstaline topograafiline kaart, 1890". etomesto.ru. Vaadatud 22.04.2017. "Peterburi lähiümbruse kaart, 1913". "Leningradi oblasti kaart, 1941". etomesto.ru. Vaadatud 22.04.2017. "Справочник истории административно-территориального деления Ленинградской области". Originaali arhiivikoopia seisuga 6.03.2016. Vaadatud 22.04.2017.
Gibraltar

Gibraltar on Suurbritannia meretagune ala Gibraltari väina põhjarannikul. Gibraltari majandus tugineb turismile, finantsvahendusele ja laevandusele. Rahaühik on Gibraltari nael (GIP). Seadusandlik organ on 17-kohaline parlament, mis valitakse üldvalimistel. Riigipea on Suurbritannia kuningas, keda esindab kuberner. 2013. aastast on kuberner Sir David Steel. Valitsusjuht on 2011. aastast Fabian Picardo. 2002. aasta rahvahääletusel lükkasid Gibraltari elanikud ülekaalukalt (99%) tagasi Suurbritannia ja Hispaania ühisvalitsuse moodustamise ettepaneku. 2016. aasta Brexiti referendumil hääletas 96% Euroopa Liitu jäämise poolt. Briti-Hollandi väed vallutasid Gibraltari Hispaanialt Hispaania pärilussõjas 1704. aastal. Utrechti rahulepinguga läks Gibraltar 1713. aastal Suurbritannia valdusse. 1967. ja 2002. aastal toimunud referendumitel lükkasid Gibraltari elanikud tagasi ettepaneku liituda Hispaaniaga. Pärast 1967. aasta referendumit sulges Hispaania piiri Gibraltariga kuni 1985. aastani. Gibraltari jalgpallikoondis Gibraltari Kuninglik Post Gibraltari rahvusvaheline lennujaam Magot UNESCO maailmapärand Gibraltaris https://www.gibraltar.gov.gi/statistics/key-indicators, vaadatud 27.06.2021. Hispaania tahab brittidelt Gibraltarit
Lemetinmäki

Lemetinmäki ehk Lemedimjaki (ka Lemetinkylä, vene Лемедимяки) on endine ingerisoome küla ajaloolises Tuutari kihelkonnas Kesk-Ingerimaal Peterburi linnast lõunas. Tänapäevase haldusjaotuse järgi jääb ala Leningradi oblasti Lomonossovi rajooni Villozi valla territooriumile. Lemetinmäki kuulus Sulkula külade gruppi, mistõttu on seda mõnes allikas nimetatud ka Sulkula nimega, eristamata seda teistest Sulkula küladest (Jänismäki, Leininmäki, Parkonmäki, Pulkkisenmäki, Pökkösenmäki ja Talsinmäki). 1817. aastal oli külas (nimetatud kui Лемядикюля или Леметимяки) 9 talu. 1831. aastal oli külas (nimetatud kui Лемядимяки) 6 talu. 1848. aastal elas külas (nimetatud kui Lemetinmäki) 33 ingerisoomlast äyrämöist, kellest 12 olid mehed ja 21 naised. 1860. aastal oli külas (nimetatud kui Леiметимяки) 6 talu. 1880–1890. aastail oli külas (nimetatud kui Леинетемяки) 5 talu. 1941. aastal oli külas (nimetatud kui Лемедимяки) 11 majapidamist. Küla hävis Teises maailmasõjas. "Lemedimjaki". EKI kohanimeandmebaas. Vaadatud 22.04.2017. "Peterburi lähiümbruse topograafiline kaart, 1817. etomesto.ru". Vaadatud 22.04.2017. "Peterburi ümbruse kaart, 1831, Schubert". etomesto.ru. Vaadatud 22.04.2017. Köppen, Peter v (1867). Erklärender text zu der ethnographishen karte des St. Petersburger gouvernements. St. Petersburg. "Peterburi ja Viiburi kubermangude topograafiline kaart, 1860". etomesto.ru. Vaadatud 22.04.2017. "Peterburi lähiümbruse üheverstaline topograafiline kaart, 1890". etomesto.ru. Vaadatud 22.04.2017. "Leningradi oblasti kaart, 1941". etomesto.ru. Vaadatud 22.04.2017.
Vabakunstnik

Vabakutseline kunstnik ehk vabakunstnik on loomingule pühendunud kunstnik, kellel puudub ametikoht. Freelancer Kunstileksikon. Tallinn: Eesti Klassikakirjastus, 2001. Lk 457
Vahitorn

Vahitorn on linnuses või kindluses olev ehitis (torn), mida kasutatakse vahipidamiseks või valveks. Kunstileksikon. Tallinn: Eesti Klassikakirjastus, 2001. Lk 459
Vasile Milea

Vasile Milea (1. jaanuar 1927 Lerești, Argeși maakond – 22. detsember 1989 Bukarest) oli Rumeenia sõjaväelane ja riigitegelane. 17. detsembrist 1985 kuni 22. detsembrini 1989 oli Vasile Milea Rumeenia kaitseminister. Vasile Milea suri 1989. aasta 22. detsembri hommikul kell 9:30 kahtlastel asjaoludel. Nicolae Ceaușescu teatas kommünikees, et Vasile Milea vallandati ametist reetmise eest, misjärel ta lõpetas elu enesetapuga. Levinum on aga arvamus, et Nicolae Ceaușescu laskis Milea mõrvata, kuna ta keeldus andmast käsku tulistada demonstrante. Romania Ministries, etc. www.rulers.org Romanian Revolution in pictures, 1989 Rare Historical Photos
Vuuk

Vuuk on vahe (vahekoht) ehitise osade (nt müürikivi, tellise, paneelide) vahel. Kuivladumise puhul on vuuk tühi, märgladumise puhul täidetud mördiga. Kunstileksikon. Tallinn: Eesti Klassikakirjastus, 2001. Lk 474 "Eesti keele seletavas sõnaraamatus" (vaadatud 22.04.2017)
Giorgio Chiellini

Giorgio Chiellini (sündinud 14. augustil 1984 Pisas) on Itaalia jalgpallur, kes mängib kaitsjana Itaalia kõrgliiga klubis Juventus. Ta on nii koondise kui ka klubi kapten. Debüüdi Itaalia rahvuskoondises tegi Chiellini 17. novembril 2004 mängus Soome vastu. Ta kuulus Itaalia olümpiakoondisse 2004. aasta suveolümpiamängude jalgpalliturniiril, kus võideti pronksmedal. Esimese värava rahvuskoondises lõi ta 21. novembril 2007 EM-i valikmängus Fääri saarte vastu. Ta on esindanud Itaaliat koondises 2010. ja 2014. aasta maailmameistrivõistlustel ning 2008., 2012., 2016. ja 2020. aasta Euroopa meistrivõistlustel. 2016. aasta Euroopa meistrivõistluste kaheksandikfinaalis 27. juunil lõi ta värava Hispaaniale. Chiellini teatas algselt oma koondisekarjääri lõpetamisest pärast kaotust Rootsile 2018. aasta jalgpalli maailmameistrivõistluste valikturniiri play-off '​is., kuid 2018. aasta septembris naasis ta taas koondise juurde. Juventus Itaalia meister: 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20 Serie B: 2006–07 Coppa Italia: 2014–15, 2015–16, 2016–17, 2017–18, 2020-21 Itaalia superkarikas: 2012, 2013, 2015, 2018, 2020 "Chiellini". Transfermarkt. Vaadatud 6. september 2017. "Chiellini: 'My last Italy game' - Football Italia". Football Italia. 13. november 2017. Vaadatud 14. november 2017. Ametlik koduleht
Qingmingi festivali aegne jõeäär

„Qingmingi festivali aegne jõeäär“ (清明上河图; 清明上河圖; Qīngmíng Shànghé Tú) on hiina Songi dünastia kunstniku Zhang Zeduani (1085–1145) maal. 25,5 sentimeetri kõrgusel ja 525 sentimeetri laiusel teosel kujutas autor Bianjingi elanike elu-olu surnute mälestamise pühal. ‘China’s Mona Lisa’ makes a rare appearance in Hongkong. New York Times, 3. juuli 2007 Interaktiivne panoraam "Qingmingi festivali aegne jõeäär" Columbia ülikooli saidil
Miralem Pjanić

Miralem Pjanić (sündinud 2. aprillil 1990 Tuzlas) on Bosnia ja Hertsegoviina jalgpallur, poolkaitsja. Pjanić mängib Bosnia ja Hertsegoviina jalgpallikoondises ja Türgi kõrgliiga klubis Beşiktaş. Varem on ta mänginud Lyonis, Romas, Torino Juventuses ja FC Barcelonas. Pjanić mängis Luksemburgi alla 17- ja 19-aastaste noortekoondises, esindades riiki muuhulgas 2006. aasta Euroopa alla 17-aastaste finaalturniiril. Täiskasvanuna soovis ta esindada Bosniat ja Hertsegoviinat. Bosnia ja Hertsegoviina rahvuskoondises õnnestus tal mängida pärast Bosnia ja Hertsegoviina kodakondsuse saamist 20. augustil 2008 mängus Bulgaaria vastu. Esimese värava lõi ta rahvuskoondises 3. märtsil 2010 sõprusmängus Ghana vastu. Ta kuulus Bosnia ja Hertsegoviina koondisse 2014. aasta maailmameistrivõistlustel. Viimases alagrupimängus 25. juunil lõi ta värava Iraani vastu. Juventus Serie A: 2016–17, 2017–18, 2018–19, 2018–19, 2019–20 Coppa Italia: 2016–17, 2017–18 Supercoppa Italiana: 2018 "Bos-Herce 3–1 Iran". BBC. 25.6.2014. Vaadatud 31.5.2017  Miralem Pjanić – pildid, videod ja helifailid Wikimedia Commonsis
Jules Dejerine

Jules Dejerine (3. august 1849 Genf – 26. august 1917 Pariis) oli Šveitsist pärit prantsuse arst ja neuroloog. Ta uuris afaasiat. Ta oli esimesi, kes uuris funktsioonide lokalisatsiooni ajus. Dejerine, Jules 1914. Sémiologie des affections du système nerveux. Paris: Masson.
Alex Sandro

Alex Sandro Lobo Silva (sündinud 26. jaanuaril 1991 Catanduvas) on Juventuse ja Brasiilia jalgpallikoondise vasakkaitsja. Varem on ta mänginud sellistes klubides nagu Atletico Parananense, Santos ja Porto. Ta kuulus Brasiilia alla 20-aastaste koondisse 2011. aasta juunioride maailmameistrivõistlustel. Finaalis alistas Brasiilia Portugali eakaaslased ja tuli maailmameistriks. Samal aastal tuli ta Brasiilia koondisega ka Lõuna-Ameerika noorte meistriks. Debüüdi Brasiilia rahvuskoondises tegi ta 10. novembril 2011 mängus Gaboni vastu. Koondisekarjääri esimese värava lõi ta 12. oktoobril 2018 sõprusmängus Saudi Araabia vastu. 2019. aastal võitis ta Brasiilia koondisega Copa América. Brasiilia olümpiakoondisega võitis ta 2012. aasta suveolümpiamängude jalgpalliturniiril hõbemedali. Atlético Paranaense Campeonato Paranaense: 2009 Santos Campeonato Paulista: 2010, 2011 Copa do Brasil: 2010 Copa Libertadores: 2011 Porto Primeira Liga: 2011–12, 2012–13 Supertaça Cândido de Oliveira: 2013 Juventus Serie A (4): 2015–16, 2016–17, 2017–18, 2018–19 Coppa Italia (3): 2015–16, 2016–17, 2017–18 Supercoppa Italiana (1): 2018 Alex Sandro. Juventus.com. Vaadatud 19.10.2016  Alex Sandro – pildid, videod ja helifailid Wikimedia Commonsis
Nooled

Nooled oli 1906. aastal Tallinnas ilmunud naljaleht. 16-leheküljelise ajalehe sisuks oli poliithuumor, üks lehekülg oli kuulutuste päralt. Ajalehte müüdi hinnaga 15 kopikat. Ajalehe toimetaja ja väljaandja oli Juhan Lilienbach. Ajalehe 4000 eksemplari trükiti Tallinnas M. Schifferi trükikojas. Illustraatoriteks ja karikaturistideks olid Aleksander Uurits, August Jansen ja Hans Möldermann. Ilmus vaid 1 number. Juhan Lilienbach andis välja terve sarja pilkelehti, kus igal numbril oli erinev nimetus: Ajakohane Naljaleht, Edu, Pilkeleht, Reinuwader, Nooled, Kolerakülvaja, Sügise (ilmusid 1907), Vali Tali (ilmus 1908). "ERB Nooled". Originaali arhiivikoopia seisuga 23. aprill 2017. Vaadatud 22. aprillil 2017. Sirp ja Vasar, nr 6, 5. veebruar 1954, Eesti Demokraatlik kunstnik Hans Möldermann Nõukogude Õpetaja 1951, 29. juuni J. Lilienbachi pilkeajakirjad (lk 2)
Michele Scarponi

Michele Scarponi (25. september 1979 – 22. aprill 2017) oli itaalia jalgrattur. Ta lõpetas 2011. aastal Giro d'Italia teise kohaga, kuid kuulutati hiljem võitjaks, kuna algselt võitjalt Alberto Contadorilt võeti dopingu tarvitamise tõttu tiitel. Scarponi võitis karjääri jooksul ka Tirreno-Adriatico, Kataloonia velotuuri kui ka Trentino velotuuri. Scarponi läks 2017. aasta 22. aprilli hommikul oma Itaalias Marches Filottranos asuvast kodust jalgrattaga treeningsõidule. Ristmiku ületades sai ta veoauto löögi tagajärjel surma, kuna 57-aastane kohalik veoauto juht ei märganud teda. Scarponi oli jalgrattavõistkonna Astana liige ning 2017. aasta Giro d'Italial selle meeskonna liider. Scarponi maeti 2. mail 2017 tema naise soovil jalgrattariietes. 2011. aasta Giro d'Italia 1. koht Ta oli abielus Anna Scarponiga (neiupõlvenimega Tommasi). Neil oli kaks kaksikutest poisslast - Giacomo ja Tommaso. Siim Kaasik (24. aprill 2017). "Traagiliselt hukkunud Scarponi maetakse võistlusriietes". Postimees. AS Eesti Meedia. Michele Scarponi – ProCyclingStats Ciclismo, è morto Michele Scarponi, vittima di un tragico incidente stradale. La Gazzetta dello Sport, 22. aprill 2017 Michele Scarponi killed in training. Cycling News, 22. aprill 2017
Kadri Hazbiu

Kadri Hazbiu (15. juuli 1922 Mavrovë – 15. september 1983 Linzë Tirana lähedal) oli Albaania kommunistlik riigitegelane. Kadri Hazbiu oli 20. juulist 1954 kuni 26. aprillini 1980 Albaania siseminister ja 26. aprillist 1980 kuni 14. oktoobrini 1982 Albaania kaitseminister. Alates 1961. aasta veebruarist oli ta Albaania Tööpartei Poliitbüroo liikmekandidaat ja alates 1971. aasta novembrist Poliitbüroo liige. 15. oktoobril 1982 Kadri Hazbiu arreteeriti. 1983. aastal peeti tema ja mitme teise kõrge ametiisiku üle mitu salajast kohtuprotsessi, kus neid süüdistati koostöös välisluurega ja riigipöördekatse ettevalmistamises. Kadri Hazbiu mõisteti surma ja hukati. Albania : Ministries, etc. rulers.org Albania 1944-1991 Albburo
Bruce Lee ausammas (Hongkong)

Bruce Lee ausammas on Bruce Lee mälestuseks püstitatud mälestusmärk Hongkongis. Teos valmis 2005. aastal, Bruce Lee 65. sünniaastapäeval. Bruce Lee ausammas Los Angeleses Bruce Lee ausammas Mostaris "Hong Kong unveils Bruce Lee statue" (inglise). The Age. 28. november 2008. Vaadatud 22. aprillil 2017.
Carme Chacón

Carme María Chacón Piqueras (13. märts 1971 Esplugues de Llobregat – 9. aprill 2017 Madrid) oli Hispaania poliitik, ta oli Hispaania Sotsialistliku Tööpartei liige. Ta oli aastatel 2007–2008 Hispaania elamuehitusminister, aastatel 2008–2011 oli ta Hispaania kaitseminister. Ta sündis aastal 1971 Esplugues de Llobregatis Barcelona provintsis Kataloonias. Ta lõpetas Barcelona Ülikooli õigusteaduse bakalaureusena. Seejärel täiendas ta end Torontos Osgoode Hall Law School'is, Londonis Kingstoni Ülikoolis ja Québecis Lavali Ülikoolis. Ta on töötanud aastatel 1994–2004 Girona ülikoolis konstitutsiooniõiguse õppejõuna.
La Défense

La Défense on ärirajoon Pariisi läänepiiril. Halduslikult jaguneb see Pariisi eeslinnade Courbevoie, Nanterre'i ja Puteaux' valla vahel. Piirkonna kogupindala on 5,6 km². La Défense'is asuvad paljude firmade peakorterid, sealhulgas 14 Prantsusmaa 20 suurimast ettevõttest. Kokku on büroopindu 3,5 miljonit m². Seal asub ligi poolsada modernset ja postmodernset pilvelõhkujat. La Défense'i rajamine algas 1955. aastal ja seda läbib 1,2 km pikk ja 250 m lai jalakäijate ala. 1883. aastal avati skulptuur "La Défense de Paris" Prantsuse–Preisi sõjas toimunud Pariisi piiramise (1870–1871) mälestuseks, selle autor on Louis-Ernest Barrias. Skulptuuri järgi on piirkond ka nime saanud. L'archipel Cœur Défense La Grande Arche de la Défense Préfecture des Hauts-de-Seine The Link Tour Adria Tour Alto Tour Areva Tour Ariane Tour Athéna Tour Atlantique Tour Aurore Tour Blanche Tour Carpe Diem Tour CB21 Tour CBX Tour Cèdre Tour D2 Tour Défense 2000 Tour EDF Tour Égée Tour Eqho Tour Eria Tour Europe Tour Europlaza Tour Ève Tour First Tour France Tour Franklin Tour Gambetta Tour GAN Eurocourtage Tour Granite Tour Hekla Tour Initiale Tour Les Poissons Tour Majunga Tour Manhattan Tour Michelet Tour Neptune Tour Opus 12 Tour Pascal Tour Séquoia Tour T1 Tour Total Tours Aillaud Tours Société Générale Tour Saint-Gobain La Défense koondab klastri Pôle universitaire Léonard-de-Vinci, IA Institut, EPITA ülikoolilinnak ja 4 ärikooli: EDC Paris Business School, ESSEC Business School, ICN Business School ja IÉSEG School of Management. Seal asub samuti European School of Paris-La Défense, mis on rahvusvaheline alg- ja keskkool ning mis akrediteeriti 2020. aastal Euroopa kooliks. 18. märts 2022, Looking 4, PARIS LA DÉFENSE : Quel Avenir pour le Plus Grand Quartier d'affaires d'Europe ? IA Institut s’apprête à devenir un pôle d’enseignement de référence autour des datas et de l’IA Le ministère des Armées recrute des profils cyber à l'Epita https://parisladefense.com La Défense'i plaan ja fotod ehitistest (prantsuse ja inglise keeles) Jennifer Houdrouge La Défense, an Americanized Paris? A historical and architectural analysis of the Centre National des Industries et Technique (1958), the Tour Nobel (1966) and the artificial deck of La Défense district
Nikolai Andruštšenko

Nikolai Andruštšenko (vene keeles Николай Степанович Андрущенко; 10. september 1943 Leninogor, Nõukogude Liit – 19. aprill 2017 Peterburi, Venemaa) oli vene ajakirjanik, füüsik ja ühiskonnategelane. Suurem osa Andruštšenko avaldatud ajaleheartiklitest keskendus inimõigustele ja korruptsioonile. 2007. aastal viibis ta vahi all süüdistatuna õigusemõistmise takistamises. Andruštšenko ametikaaslaste sõnul tingis süüdistuse mõrva uurimise ja selle kohtuprotsessi kajastamine ajalehes, mis heitis kohalikele võimudele enne valimisi halva maine. Sama aasta novembris peksti ta nende artiklite eest läbi. Peterburi linnavolikogu liige (1990–1993) Ta oli ajalehe Novõi Peterburg asutaja. 2017. aasta 9. märtsil peksid tundmatud isikud Venemaal Peterburis Andruštšenko koomasse, mille tagajärjel ta 19. aprillil haiglas suri. Novõi Peterburgi toimetaja Deniss Ussovi sõnul võidi Andruštšenkot peksta ajalehes avaldatud Peterburi korruptsiooniteemaliste artiklite pärast. "Critical journalist jailed in St. Petersburg". Committee to Protect Journalists (Vene keel). 28. november 2007.{{netiviide}}: CS1 hooldus: tundmatu keel (link) Jon Sharman (19. aprill 2017). "Russian journalist and Putin critic dies after being beaten up by strangers". The Guardian (inglise keel). Independent Digital News & Media.{{netiviide}}: CS1 hooldus: tundmatu keel (link)
Apateism

Apateism (apaatia + teism) tähendab apaatiat jumala(te) olemasolu küsimuse suhtes – erinevalt ateismist, mis eitab jumala(te) olemasolu. Apateismi ei peeta uskumuseks, pigem hoiakuks. Apateistid ei eita üldiselt jumala(te) olemasolu, pigem ei pea seda oma elus tähtsaks. Agnostik
Saško Kedev

Saško Kedev (makedoonia keeles Сашко Кедев; sündinud 6. juulil 1962 Štipis) on Põhja-Makedoonia poliitik, arstiteadlane (kardioloog) ja alpinist. Ta töötab Skopje ülikooli arstiteaduskonnas korralise professorina. Aastatel 2002–2006 oli ta Makedoonia parlamendi liige, 2004. aastal kandideeris ta Makedoonia presidendiks, kuid kaotas teises voorus Branko Crvenkovskile. Kolmanda Makedoonia alpinistina tõusis ta 2009. aastal Džomolungma (8848 m) tippu. Ta lõpetas 1986. aastal Skopje ülikooli arstiteaduskonna. Magistrikraadi kliinilises kardioloogias sai ta 1989. aastal. 1998. aastal kaitses ta Skopje ülikooli arstiteaduskonna kardioloogiakliinikus filosoofiadoktori kraadi kardioloogias väitekirjaga "Primary coronary angioplasty versus intravenous thrombolysis in acute myocardial infarction". Aastatel 1991–1993 töötas ta kliinikus Bethesdas Marylandis. 1999–2002 juhatas ta kardioloogiakliinikut Skopjes. 2003. aastal töötas ta külaliprofessorina Põhja-Carolina Ülikooli kardioloogiainstituudis. 2008. aastal sai ta Skopje ülikooli kaasprofessoriks ja 2013. aastal korraliseks professoriks. 2015 – valiti Makedoonia Teaduste ja Kunstide Akadeemia korrespondentliikmeks Ta valdab inglise ja itaalia keelt. Tema abikaasa on neuroloog Diana Kedeva. Peres kasvab kaks tütart. Проф. д-р Сашко Кедев[alaline kõdulink]. manu.edu CV. transradialworld.com Ќе ми беше чудно ако мојот маж не им се допаѓаше на жените. star.vest.com, 10. aprill 2004 Part 4 - "7 Summits" by Dr. Kedev "Climbing Everest.youtube.com
John Stewart Bell

John Stewart Bell (28. juuni 1928 – 1. oktoober 1990) oli Põhja-Iirimaa füüsik. Ta tõestas Belli teoreemi, mis täpsustab klassikalise füüsika ja kvantfüüsika erinevust. 1972 – valiti Londoni Kuningliku Seltsi liikmeks
Namišiai

Namišiai on küla Leedus Pasvalysi rajoonis, Namišiai valla halduskeskus. Külas on postkontor ja raamatukogu, seal tegutseb Saločiai kooli filiaal. Küla on põllumajandusühistu „Ąžuolas“ keskuseks. 2011 m. surašymas. Lietuvos statistikos departamentas, vaadatud 23.04.2017. Visuotinė lietuvių enciklopedija, T. XVI (Naha-Omuta). – Vilnius: Mokslo ir enciklopedijų leidybos institutas, 2009. 28 lk. Küla portaalis vietoves.Lt
Kazliškis

Kazliškis on küla Leedus Rokiškise rajoonis, Kazliškise valla halduskeskus. Küla asub Mēmele vasakul kaldal. Kazliškises on postkontor, kultuurimaja ja raamatukogu. Küla on esimest korda mainitud XVII sajandil. Aastal 1744 rajati sinna mõis, aastal 1796 aga kabel. XIX sajandi teisel poolel põles vana kabel maha ja aastal 1907 alustati uue ehitamist; see valmis aastal 1910. Aastal 1911 sai Kazliškisest kohaliku kihelkonna keskus, kabelist sai kirik ja selle juurde ehitati ka kellatorn. Aastal 1922 asutati külla kool (algselt algkool, tänapäeval põhikool). Aastal 1925 rajasid sealsed põllumehed piimandusühistu ja ehitasid ühiselt külla ka piiritusvabriku. Nõukogude ajal oli küla kohaliku kolhoosi keskasulaks. Aastal 1972 liideti külaga endised Balandiškise ja Naujakiemise huutor. 2011 m. surašymas. Lietuvos statistikos departamento, vaadatud 23.04.2017. Kazliškis. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 675 lk. "„Rokiškio rajono savivaldybė - Turizmas"". Originaali arhiivikoopia seisuga 2. aprill 2016. Vaadatud 2. aprillil 2016. Küla portaalis vietoves.Lt
Terrasiitkrohv

Terrasiitkrohv on tsemendist ja mõne kivimi (nt graniidi, marmori) purust koosnev dekoratiivkrohv. Terrasiitkrohvi kasutati palju näiteks Eestis 1930. aastate esindustraditsionalistlikus arhitektuuris. Kunstileksikon. Tallinn: Eesti Klassikakirjastus, 2001. Lk 432
Samet

Samet (saksa sõnast Samt) on madala tiheda püstkarvastikuga puuvillane, siid-, villane või keemilisest kiudainest riie.. Sameti karustuse kõrgus on kuni 2 mm. Kunstileksikon. Tallinn: Eesti Klassikakirjastus, 2001. Lk 390 "Eesti keele seletavas sõnaraamatus" (vaadatud 24.03.2017) A. Tervonen. Kangad. Argo, 2016 Genua samet sametbrokaat plüüs sametmust